Atbildes uz 16.10.2024. uzdotajiem jautājumiem  
1.jautājums
1. Iepirkuma 2. daļas dokumentācijā dotajos darbu daudzumos, savienojuma punktā “Alfa”, paredzēts veikt nefunkcionējošas siltumtrases demontāžu. Atbilstoši iesniegtajai darbu izmaksu pozīcijai, lūdzam Pasūtītāju skaidrot, kādus materiālus jāparedz demontāžas pozīcijās? Kā arī lūdzam norādīt precīzu lokāciju, uz kuru jānogādā AS “Rīgas siltums” nododamie materiāli.
Dotie darbu daudzumi TS-CD sadaļā:
	16
	[bookmark: OLE_LINK1][bookmark: OLE_LINK2]Esoša cauruļvada dn600 demontāža iekļaujot visus materiālus un metāllūžņu nodošana AS "Rīgas siltums", pārējo demontēto materiālu aizvešanu uz būvuzņēmēja atbērtni
	t
	32

	17
	Esoša siltumtīkla dzelzsbetona vairoga demontāža, iekļaujot visus materiālus un aizvešanu uz būvuzņēmēja atbērtni
	m³
	189

	18
	Esošu aku demotāža, iekļaujot visus metariālus un metāllūžņu nodošana AS "Rīgas siltums"
	kpl.
	14

	19
	Kanāla un kameras sienas galu aizbetonēšana ar vairogbalsta palīdzību, cauruļu galu aimetināšana,iekļaujot visus nepieciešamos materiālus
	kpl.
	4



Atbilde uz 1.jautājumu
Paskaidrojam, ka jāiekļauj visi materiāli, kas atbilst darbu pozīcijai, piemēram, siltumtrases siltinājums, akās esošā apsaiste, aku vāki, lai siltumtrase, cauruļvads un akas tiktu pilnībā demontētas u.c.  Pēc pasūtītāja rīcībā esošās informācijas, demontējamie materiāli nogādājami AS “Rīgas siltums” Granīta ielā 13a, Rīgā. Noliktavas adrese var mainīties, līdz ar to pirms materiālu izvešanas būvdarbu veicējam jāsazinās ar AS “Rīgas siltums”.

2.jautājums
Lūdzam Pasūtītāju sniegt pilnu informāciju par demontējamo siltumtrases cauruli -  norādot caurules siltumizolācijas apjomu, izolācijas materiālu. Vēršam uzmanību, ka siltumizolācijas utilizācijas izmaksas atkarīgas no siltinājuma materiāla un apjoma, tāpēc papildus lūdzam Pasūtītāju skaidrot, cik liels apjoms no pozīcijā norādītajām 31,54 tonnām ir nododams AS “Rīgas siltums” un cik lielu apjomu paredzēts utilizēt?
	16
	Esoša cauruļvada dn600 demontāža iekļaujot visus materiālus un metāllūžņu nodošana AS "Rīgas siltums", pārējo demontēto materiālu aizvešanu uz būvuzņēmēja atbērtni
	t
	32



Atbilde uz 2.jautājumu
Paskaidrojam, ka norādītais apjoms atbilst plānotajam materiālu apjomam, kas jānodod AS “Rīgas siltums”. Siltumizolācijas izolācijas svars vidēji 80kg/m3, biezums 100mm, taču jāņem vērā, ka siltumtrase ilgstoši jau nedarbojas un siltinājuma stāvoklis būs mainīgs.

3.jautājums
Pēc siltumtrases demontāžas darbu veikšanas paredzēts aizbetonēt esošās kameras galus. Rasējumā “TS-CD-3_Siltumtrases demontazas plans.pdf” dots vairoga risinājums, taču tas paredzēts siltumtrases kanāla aizbetonēšanai, kur izbūvēta caurule ar DN250, lūdzam Pasūtītāju izsniegt vairoga risinājumus katra konkrētā mezgla aizbetonēšanai, atbilstoši siltumtrases diametram, norādot vairoga apjomu kubikmetros un stiegrojuma daudzumu tonnās. Vēršam uzmanību, ka, nezinot precīzus izmērus, Pretendents nevar izmaksās ietvert atbilstošu risinājumu. Lūdzam pasūtītāju koriģēt darbu daudzumu sarakstu, izvēršot pozīciju Nr.19, atbilstoši augstāk minētajam sadalījumam
	19
	Kanāla un kameras sienas galu aizbetonēšana ar vairogbalsta palīdzību, cauruļu galu aimetināšana,iekļaujot visus nepieciešamos materiālus
	kpl.
	4



Atbilde uz 3.jautājumu
Ņemot vērā vēsturisko substanci, rasējumā dots principiālais aizbetonēšanas risinājums. Precīzu gala aizbetonējuma izmēru jānosaka būvdarbu laikā, pēc dzelzsbetona elementu demontāžas. Būvdarbu veicējam jāņem vērā, ka demontāžas laikā var tik bojāti paliekošie dzelzsbetona elementi un aizbetonēšana būs jāveic atbilstoši situācijai, lai nodrošinātu aizbetonējamā gala hermētiskumu.

4.jautājums
Konkursa tehniskajās specifikācijās (punkts 2.11. un 4.11. Esošās inženierkomunikācijas) norādīts: “Izpildītājam pirms aku lūku, aizbīdņu kapju un hidrantu kapju nomaiņas vai izbūves (nepieciešamības gadījumā) darbu uzsākšanas jānoslēdz līgums ar SIA “Rīgas ūdens” (TS pielikums Nr.6). Izpildītājam ir pienākums pirms SIA “Rīgas Ūdens” lūku pārsedzes pieņemšanas pārliecināties par to kvalitāti un atbilstību projektam. Par izpildīto Būvdarbu, tajā skaitā, par pielietoto materiālu (tajā skaitā, par šajā punktā minētiem materiāliem), kvalitāti Būvdarbu izpildes un to garantijas laikā atbildīgs ir Izpildītājs” .  Lūgums Pasūtītāju skaidrot, vai Pretendentam cenas piedāvājumā ir jāparedz maksa par SIA “Rīgas ūdens” piederošām aku lūkām un kapēm?
Atbilde uz 4.jautājumu
Paskaidrojam, ka Pretendentam cenas piedāvājumā nav jāparedz maksa par SIA “Rīgas ūdens” piederošām aku lūku vākiem un kapēm.

5.jautājums
Finanšu piedāvājuma veidnē sadaļai “Pilsētas sabiedriskā transporta savienojuma mobilitātes punkts Slokas iela, Rīga” Lokālajā tāmē Nr.1-6 dublējas pozīcija Nr.24 un Nr.23 “Īscaurule ar atloku DCI DN150, montāža”. Iespējams kādā no šīm pozīcijām ir paredzēta īscaurule ar diametru DN200? Lūdzam sniegt skaidrojumu
Atbilde uz 5.jautājumu
Tiks precizēts Darbu daudzumu un izmaksu saraksts objektam “Alfa”. Iepirkuma dokumentācijas grozījumiem lūdzam sekot līdzi Pasūtītāja profilā Elektronisko iepirkumu sistēmā. Pozīcijā Nr. 24 ir “Īscaurulea ar atloku DCI DN200, montāža”.

6.jautājums
“Pilsētas sabiedriskā transporta savienojuma mobilitātes punkts Alfa, Rīga” plānā norādīta esošo ūdensvadu DN900 un DN1000 posmu pārbūve. Saskaņā ar iepirkuma dokumentācijai pievienoto plānu, šajos posmos nav esošo ūdensvadu atslēgšanas iespējas, līdz ar to veicot pārbūvi, esošo ūdensvadu iztukšošana un attiecīgi arī pārbaudes būs  jāveic lielākā apjomā nekā norādīts Kopsavilkuma aprēķina Nr.2 lokālajā tāmē  Nr.1-6 pozīcijā Nr.55 “Cauruļvadu skalošana un dezinfekcija” un Nr.56 “Cauruļvadu hidrauliskā pārbaude, pārbaudes spiediens 9 atm”. Tāpat arī DOP skaidrojošajā aprakstā norādīts, ka tuvākie aizbīdņi atrodas 0.3-2.5km attālumā. 
a. Lūgums Pasūtītāju skaidrot, vai apmaksa par darbu tiks veikta pēc faktiski izpildītā darba apjoma metros, vai pēc finanšu piedāvājuma veidnē norādītā apjoma? 
b. Kā tiks risināta situācija, ja veicot hidraulisko pārbaudi notiks esošā ūdensvada avārija ārpus pārbūvējamo ūdensapgādes posmu robežām?

Atbilde uz 6.jautājumu
Paskaidrojam, ka hidrauliskās pārbaudes, skalošanas un dezinfekcijas apjoms dots izbūvējamajam apjomam. Esošā ūdensvada atkārtota uzpildīšana, skalošana un dezinfekcija būvdarbu veicējam jāiekļauj darbu organizēšanas izmaksās.
Izpildītājam kā profesionālam darbu veicējam un savas jomas pārzinātājam ir jāizstrādā ne tikai detalizēts darbu veikšanas projekts, bet jāņem vērā pārbūvējamo inženierkomunikāciju vēsturisko substanci un ar to saistītos riskus. Jebkuras avārijas situācijas tiek risinātas ciešā sadarbībā ar inženierkomunikāciju turētājiem.

7.jautājums
Lūdzam Pasūtītāju apstiprināt, ka “Pilsētas sabiedriskā transporta savienojuma mobilitātes punkts Alfa, Rīga” pārbūvējamiem ūdensapgādes cauruļvadu posmiem DN900 un DN1000 nebūs prasība izbūvēt pagaidu maģistrāles, un viena ūdensvada atslēguma gadījumā nepieciešamo ūdens plūsmu nodrošinās otrs, paralēlais darbojošais ūdensvads, atbilstoši DOP skaidrojošajā aprakstā norādītajam: “Atbilstoši saņemtajai informācijai no SIA “Rīgas ūdens” iespējama tikai viena ūdensvada atslēgšana uz pārbūves darbu laiku, saglabājot otra maģistrālā ūdensvada darbību nepārtrauktu visu darbu periodu”.
Atbilde uz 7.jautājumu
Paskaidrojam, ka būvprojekta risinājumā, kas saskaņots ar SIA “Rīgas ūdens”, nav paredzēta pagaidu maģistrāles izbūve.
